Diari Oficial de la Generalitat Valenciana


Sumari del DOGV 3103, del 20-10-1997 (1997/10117)

ORDRE d'11 de setembre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10319


Organisme emissor
:   Conselleria de Cultura, Educació i Ciència

Tipus de document
:   Ordre

3492 ORDRE d'11 de setembre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [97/X10835]
  
Els expedients han sigut iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització d'obertura i funcionament en diversos nivells educatius, amb la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.
  
Tots els expedients tenen informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius a cadascun dels centres que s'indiquen en l'annex, amb el número d'unitats i capacitat màxima de llocs escolars que s'hi especifiquen.
  
Segon
  
Modificar, si s'escau, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria esdevindran efectives progressivament a mesura que es vagen implantant els ensenyaments des del començament del curs acadèmic 1996/97, i les referides als nivells d'Educació Infantil i Educació Preescolar esdevindran efectives al començament del curs escolar 1997/98. Així mateix, els centres mantindran l'autorització que tenien per a impartir ensenyaments anteriors a la LOGSE, mentre no s'extingisquen d'acord amb el calendari vigent d'aplicació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 11 de setembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Centre: Sagrada Família-Atalaya
  
Titular: Arquebisbat de València
  
Adreça: c/ Dr. Facundo Tomás, 2
  
Localitat: Bunyol
  
Província: València
  
Codi: 55259119
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars
  
Composició resultant de la resta del Centre:
  
- 3 unitats d'Educació Preescolar amb 120 llocs escolars
  
- 6 unitats d'Educació Primària amb 150 llocs escolars
  
Centre: Vamar
  
Titular: Col·legi Vamar, SL.
  
Adreça: Av. Ausiàs March, 22-25
  
Localitat: Alfafar
  
Província: València
  
Codi: 27562655
  
Ensenyaments que s'autoritzen:
  
- Educació Secundària Obligatòria amb 4 unitats i 116 llocs escolars
  
Composició resultant de la resta del centre:
  
- 3 unitats d'Educació Infantil, II cicle, amb 57 llocs escolars
  
- 6 unitats d'Educació Primària amb 150 llocs escolars
  
Centre: Maria Auxiliadora
  
Titular: Pares Salesians
  
Adreça: Pl. Maria Auxiliadora, 7
  
Localitat: Villena
  
Província: Alacant
  
Codi: 73743781
  
Ensenyaments que s'autoritzen:
  
- Educació Secundària Obligatòria amb 8 unitats i 240 llocs escolars
  
- Educació Infantil, II cicle amb 6 unitats i 150 llocs escolars
  
Composició resultant de la resta del Centre:
  
- 12 unitats d'Educació Primària amb 300 llocs escolars
  
Centre: Mare de Déu del Carme
  
Titular: Germanes de la Mare de Déu del Mont Carmel.
  
Domicili: c/ Major, 12
  
Localitat: Sant Joan d'Alacant
  
Província: Alacant
  
Codi: 87201655
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars
  
Composició resultant de la resta del Centre:
  
- 3 unitats d'Educació Infantil II cicle amb 75 llocs escolars
  
- 6 unitats d'Educació Primària amb 150 llocs escolars